**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаса Каналан Сӧветын петкӧдчӧм кансяма ютыръяслӧн ӧткодьлун гарантияяс йылысь сэк, кор налӧн удж йылысь юӧртӧны**

**ставлы видзӧдны-кывзыны позянлуна телеканал да радиоканал пыр»**

**Коми Республикаса Оланпаслӧн 6 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2020 вося йирым тӧлысь 20 лунӧ

**1 статья.** Пыртны «Коми Республикаса Каналан Сӧветын петкӧдчӧм кансяма ютыръяслӧн ӧткодьлун гарантияяс йылысь сэк, кор налӧн удж йылысь юӧртӧны ставлы видзӧдны-кывзыны позянлуна телеканал да радиоканал пыр» Коми Республикаса Оланпаслӧн 6 статьяӧ (Коми Республикаса канму власьт органъяслӧн индӧд-тшӧктӧмъяс, 2010, 23 №, 551 ст.; 2011, 48 №, 1370 ст.) татшӧм вежсьӧм:

8 юкӧн гижны тадзи:

«8. Быд во ӧнія волӧн тӧвшӧр тӧлысь 31 лунысь оз сёрджык Коми Республикаса бӧрйысян комиссия официальнӧя йӧзӧдӧ парламентскӧй ютыръяслысь ӧткодьлун гарантияяс могмӧдӧм йылысь тӧдмӧгъяссӧ сэк, кор воддза календарнӧй воысь налӧн удж йылысь юӧртӧны ставлы видзӧдны-кывзыны позянлуна телеканал да радиоканал пыр, а сідзжӧ меститӧ найӧс «Ӧтуввез» юӧртан да телекоммуникация везйын Коми Республикаса бӧрйысян комиссиялӧн официальнӧй сайтын.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2020 вося йирым тӧлысь 29 лун

65-РЗ №